
MUCHANAN DI KLAS 5 у 6 DI COLEGIO SANTA 
FAMIA TA BON PREPARA PA CELEBRACION DI 
DIA DI HIMNO Y BANDERA 


| PUE 


| 


Na caminda pa Celebracion di “Dia di Himno y Bandera” Prome E tabata un bunita mainta, e muchanan a haci Prome Minister 
Minister ta bishitando scolnan pa mira con nan ta preparando hopi pregunta riba diferente tema. Y ta mira varios hoben cu e 
pa e dia importante aki. Awe a toca turno na Colegio Santa potencial pa drenta politica di Aruba den futuro, Prome Minister 
Famia na Pos Chikito caminda cu Prome Minister a dialoga у Wever - Croes a expresa. 

intercambia idea cu klasnan 5 y 6. 


Finalmente a gradici e cabesante di e scol sr. Kelly y demas 
Prome Minister a expresa cu e muchanan ta hopi bon prepara, | docentenan pa e atencion cu nan ta duna e muchanan, 
nan sa hopi di Aruba su historia, di Aruba su himno y bandera, specialmente e atencion cu nan ta pone na e importancia di 
e importancia pa Aruba tin su propio himno y bandera y  inculca den e muchanan e amor pa nos himno y bandera y 
principalmente pakico mester stima nos himno y bandera. Aruba. 

Minister President ta anuncia: 


SRA JOCELYNE CROES TA BIRA DIRECTORA DI 
DEPARTAMENTO DI RELACION EXTERIOR 


Entrante 15 di maart 2023, Departamento di Relacion Exterior/ 
Directie Buitenlandse Betrekkingen (DBB) Aruba, a conoce un 
Directora nobo den persona di sra. Jocelyne M.M. Croes. E 
ta e prome ser femenino pa desplega e funcion aki y ta sigui 
Sr. Edwin Abath cu a bai cu pensioen afia pasa. E proceso 
pa nombra un directora nobo pa DBB, a inicia aña pasa. Mas 
di 20 persona a aplica pa e funcion aki y sra. Croes tabata 
cumpli cu tur e requisitonan necesario y mas, pa por desplega 
e funcion aki. 


Sra. Croes, tin un trayectoria amplio y largo den gobierno, den 
ramo internacional, y mundo diplomatico, cu un enfoke den 
cooperacion entre pais y organisacionnan internacional. 


Desde 2002, sra. Croes a traha den varios funcion den gobierno 
di Aruba, y a fungi como Minister Plenipotenciario pa Aruba 
na Merca entre januari 2008 y augustus 2014. Prome cu el a 
cuminsa traha pa gobierno di Aruba, sra. Croes a traha entre 
otro pa e organisacion di Nacionnan Uni na New York, Africa y 
Azia. sra. Croes a studia Politicologia y Relacion Internacional 
na Merca, Francia y Hulanda. 


Manera conoci, Aruba ta un pais cu un orientacion internacional. 
COVID a mustra di un forma nunca antes bisto con nos mundo 
ta interconecta y alabes con Aruba por optimalisa solucionnan, 
y ta resiliente via relacion internacional na momento di 
desafionan grandi asina. 


Den e caudro aki, DBB ta hunga un papel hopi importante, y 
un cu lo sigui aumenta di importancia den e afiananan nos 
dilanti, considerando e desaroyonan na nivel mundial. 


DBB ta desplega un rol clave tambe pa locual ta regarda 
cooperacion den Reino, relacion entre diferente paisnan y 
organisacionnan internacional. P'esey ta importante pa tin un 
director cu tin experiencia amplio y conocemento relevante di 
e prioridadnan pa cu e cartera internacional y desaroyonan 
di pais Aruba. Alabes ta importante pa e persona cu ta 
encarga cu e tarea di director/a tin un bon network na nivel 
local, internacional y ta altanto di e ultimo desaroyonan na 
nivel global, pa Aruba keda activo y amplia su rol na nivel 
internacional. 


Sra Jocelyne M.M Croes 

Relaciona cu su nombracion sra Croes a expresa: "Den e 
funcion di Directora di DBB, mi ta desea pa sigui pone na 
disposicion mi experiencia, conocemento y habilidadnan. Cu 
mi netwerk extenso di decadas, den funcionnan similar, lo mi 
percura pa sigui crea oportunidadnan y yega na resultadonan 

concreto pa Aruba. Mi ta disfruta di traha pa mi pais y den 
mi cargo nobo como directora di DBB, lo sigi haci esaki cu e 
conviccion cu mi conocemento y netwerk amplio lo facilita e 
tarea mi dilanti pa keda sostene Aruba y su desaroyo” 


Den su trayectorio como profesional sra. Croes a traha riba 
temanan di seguridad, desarmamento, igualdad di genero, 
ensefianza, energia, desaroyoeconomico yfinanciero, desaroyo 
social y sostenibel. El a percura pa crea oportunidadnan pa pais 
Aruba, a representa gobierno di Aruba na nivel internacional, 
a negocia acuerdonan y tratadonan internacional y ta conoci di 
ta pro-activo y pa “get things done”. 


Sra. Croes a keda mantene su mes hopi activo na nivel 
internacional, locual ta refleha den su membrecia recien den e 
Conseho Global di Parnership (SDIG17) di OECD y gobierno 
di UAE, y di Asociacion di Nacionnan Uni pa Region Caribense, 
pa por logra e metanan mundial den desaroyo sostenibel di un 
forma coherente y efectivo. 


Considerando sra. Croes su experiencia y conocemento 
amplio, nos tin tur e confiansa cu sra. Croes lo desplega un 
bon trabao. Prome Minister di Aruba ta desea sra. Croes hopi 
exito den su funcion nobo. 

Prome Minister Evelyn Wever-Croes: 


Den conexion cu e celebracion di Dia di Himno y Bandera 


Den conexion cu e celebracion di Dia di Himno y Bandera, 
Prome Minister Evelyn Wever-Croes ta bishitando diferente 
scolnan pa aprecia e iniciativanan cu cada scol ta organisa pa 
Aruba su dia nacional. Awe mainta, Prome Minister a bishita 
St Aloysius School y a encontra cu un bunita exposicion di e 
studiantenan dirigi riba temanan di Aruba. 


Pa cu e exposicion aki, studiantenan a wordo invita pa hunto 
cu nan famia traha un bunita proyecto relaciona cu pais Aruba. 
Prome Minister como parti di e team di hurado tabata tin e 
funcion di scohe e studiante ganador di e exposicion aki. Segun 
Prome Minister esaki sigur tabata un trabou sumamente dificil, 
mirando cu e creatividad di cada studiante y nan famia tabata 
grandi y bunita. 


Premier Wever-Croes tambe a indica cu lo mas bunita di e 
exposicion aki, tabata e iniciativa pa trece famianan hunto, 
pa traha riba un proyecto asina. Mirando e importancia di 
union den famia, esaki sigur ta algo di aprecia. Tambe Prome 

Minister tabata tin e oportunidad di admira con cada klas ta 
haya informacion di e historia, cultura, y tradicionnan di pais 
Aruba, cual ta sumamente importante pa cu desaroyo di e 
studiantenan pa loke ta trata conocemento di nan pais. 


Prome Minister ta felicita e cabesante sr. Vladimir De Cuba 
y henter e ekipo di St Aloysius School pa bin cu un iniciativa 
bunita asina, y pa pone enfasis riba e importancia pa cu e 
celebracion di Dia di Himno y Bandera. Tambe Prome Minister 
a indica cu pa otro afia St Aloysius School lo celebra e dia 
importante aki den un edificio nobo na Noord. 

Prome Minister Evelyn Wever-Croes: 


CONCEPTO DIFERENTE PA CELEBRACION DI 
ARUBADAG NA HULANDA OTRO ANA 
EXPOSICION “ESAKI TA ARUBA" 


Manera cu por a tuma nota den fin di siman, ya na Aruba a 
cuminsa cu diferente celebracion den conexion cu celebracion 
di “Dia di Himno y Bandera 18 di maart”. Pa hopi afia e fecha 
aki tambe ta wordo celebra na Hulanda a traves di e festival 
Arubadag. Sinembargo ya pa 3 айа no tabata tin e celebracion 
aki. E afia aki tampoco. E motibo tabata e pandemia cu a 
causa di no por a organisa nada cu un multitud di hende. Awor 
cu tur cos ta bayendo pa normalidad bek ta bon momento pa 
reevalua e concepto di Aruba huis. 


Bou guia di Minister President a institui un comision y a delibera 
cu hopi sector den comunidad y cu e studiantenan na Hulanda. 
E conclusion general ta cu ta momento pa e celebracion di 
Arubadag ofrece algo mas cu solamente celebracion cultural. 


CONCEPTO NOBO 

E concepto nobo ta mas bien un exposicion di kico tur Aruba tin 
pa ofrece riba tereno di labor, turismo, economia, ensefiansa y 
ta finalisa cu un celebracion cultural. 


Considerando cu e cambionan aki ta tuma nan tempo pa 
wordo bon hinca den otro, a tuma e decision pa no organisa e 
celebracion e aña aki. Lo haci uzo di e tempo pa sigui prepara 
tur locual ta necesario pa asina introduci e concepto nobo aki 
otro afia. 


Minister President lo presenta e propuesta final pronto na 
Conseho di Minister. 


Esaki ta e siman di nos Himno y nos Bandera. 
Ban demostra e amor y orguyo 
cu nos cadaun tin di ta yiu di e tera aki. 
Aruba dushi tera! 


PROME MINISTER 


Evel ул Wever- Croes 

Manifestacion Cultural 


Acto Protocolar 


Marcha Cultural 


Feria Cultural, Show y Weganan Popular 


Torneo di Bolas Criollas 


Torneo di Bolas Criollas 


Benta di Cuminda/ Actividad pa Famia 


EXPO: Diaspora Arubiano 


_ Presentacion Musical, Cuminda у Wega 


Open House, Scol di Arte 
Car Show, Baile Folklore y Rincon Boyz 


DFR ta presenta: Weganan Popular 


k Vlooienmarkt , Art Workshop 
. Fundacion Centro di Famia Piedra Plat 


Diferente Actividad na MANA 
‘. Benta di cuminda y cos dushi. 


_. Cuminda, Banda Live y Actividad 
: Show cultural 


. EXPO 18 di maart 


_ Fiesta Arubiano 


É Show cultural 


. Feria di desayuno 


Actividad pa famia 
. Careda Boto Miniatura, Crioyo y Yate 
8 Competencia di Реса Mulato 
|- Clasico mountain bike race 24 km 
Celebracion Cultural y Feria 


Fundacion 18 di maart 


, Festival di Cuminda y hopi mas! 

A REUNI CU COMPANIANAN 


Minister di Naturalesa, Sr. Ursell Arends, a invita stakeholders 
den e industria di Septic Tank/Truck pa atende un segundo 
reunion tocante e privatisacion di e planta di trata awa preto 
(RWZI) cu ta bai wordo maneha door di Utilities Aruba N.V. 


Ambos Minister di Infrastructura como tambe Minister di 
Naturalesa ta tumando paso pa trata e problema di maneho di 
awa preto na Aruba. Un di e preocupacionnan mas grandi ta e 
planta di tratamento — RWZI — cu a keda neglisha pa varios айа 
y a bira un fuente di polucion. Como resultado, Utilities Aruba 
N.V. awor ta bai haci e proceso di privatisacion di e facilidad 
y Su bienes, cu e meta di actualisa y mantene e planta. E 
privatisacion lo tuma luga pa fin di maart. 


Minister Arends a enfoca riba e problema di maneho di awa 
preto pa varios айа y ta contento di por ehecuta solucionnan 
como parti di e programa di gobernacion. Desde cu a tuma su 
puesto, a trata e problema di maneho di desperdicio, ambos 

solido y likido, na serio y ta enfatisa e necesidad y importancia 
di dispone di nan adecuadamente. 


Durante e pandemia di COVID-19, a resulta cu mayoria di awa 
preto cu ta yega RWZI Bubali ta bini for di e sector hotelero, lo 
cual a resulta den introduccion di un costo di procesamento pa 
concentra riba esnan cu mas ta genera awa preto. 


E intencion ta pa basa e “business case” di RWZI riba bende e 
awa purifica bek na hotelnan y sector agricultural. Esaki lo yuda 
pa reduci e cantidad di awa preto cu ta wordo drispidi y duna 
un fuente di entrada pa e facilidad por mantene su mes. Tambe 
ta tumando den consideracion e area di saliña como parti di e 
plan general pa e awa purifica, pa asina stimula un fluho di awa 
cual lo sostene flora y fauna, stimulando biodiversidad. E plan 
pa conecta e 5 area di saliña cu otro — “Western Wetlands” — 
tambe ta parti di e plan y vision di Minister Arends pa privatisa 
RWZI. 

Minister Ursell Arends: 


PRONTO TRABOU POR CUMINSA RIBA 


RWZI NOBO 


Diamars mainta e comision encarga cu soluciona e problematica 
di desperdicio likido na Aruba a presenta un update di e proceso 
cu ta andando pa yega na un RWZI nobo. E proyecto ta den un 
estado hopi avansa y ta premira cu trabounan di construccion 
lo por cuminsa den zomer. 


E problema di e planta di RWZI na Bubali no ta algo nobo y e 
ta un problema mas grandi cu simpel holo desagradabel. E ta 
un peliger pa nos salud, naturalesa, turismo, nos economia y e 
calidad di bida di nos hendenan. Den e programa di Gobernacion 
pa 2021-2025 a pone como meta pa crea concientisacion di e 
urgencia di e problematica aki y bin cu solucion sostenibel. 


E planta na Bubali ta data di 1972 y e tempo ey e la wordo 
disefia pa sirbi un cierto cantidad di habitante. E tempo ey ta 
60 mil hende ta biba na Aruba y 50 айа pasa ningun hende a 
pensa cu Aruba lo a conoce un desaroyo explosivo den cantidad 
di cambernan di hotel y cu esaki lo a haci cu e planta ta bira 
chikito pa capacidad di awa cu e mester procesa. Tambe tin un 
hospital grandi cu a drenta den funcion solamente algun айа 
despues di e planta di RWZI. Cu tempo e desaroyo economico 
di nos isla a bay laga desaroyo di infrastructura atras. E planta 
a bira chikito pa e volumen di desperdicio likido cu e mester 
procesa y su estado di mantencion a keda bai atras pa hopi 
afía pa motibo di falta di recurso financiero. 


Durante e reunion cu e comision por a scucha for di e comision 
encarga cuanto trabou a wordo haci den e ultimo afianan pa 
yega na un solucion structural pa tur esaki, y cu e proyecto 
awor a drenta den un etapa hopi avansa y e ta cla pa wordo 
ehecuta. 


E comision menciona a presenta na AHATA, ATSA, FPNA, 
DNM y tambe na gerencia di Amsterdam Manor e detayes di 
tur loke ta e plan, e trabounan cu a wordo haci caba, kico falta 
y den ki tempo ta pensa cu lo por keda cla. E comision ta lidera 
pa Sr. Jossy Figaroa, apunta pa Ministerio di Naturalesa, hunto 
cu Sr. Marlon Croes, director di DOW representando despacho 
di Minister President, y Sr. Ton Rojer di Utilities Aruba NV, cu ta 
parti di e carta di Ministerio di Energia. 


Meta ta pa logra privatisa henter e sistema di desperdicio likido 
na Aruba. Pa medio di un entidad priva por sigura e inversion 
multi-miyonario cu ta necesario pa Aruba yega na un sistema 
moderno pa reemplasa e sistema chikito cu mientrastanto ta 
50 afia biew. 


Gobierno ta preparando pa traspasa tur planta di RWZI y 
tambe tur sistema di rioolering pa e entidad nobo aki. Dentro 

di 18 pa 24 luna Aruba lo ta ehempel den Caribe cu un sistema 
completamente nobo y moderno riba e tereno di desperdicio 
likido. 


Hunto cu e sistema nobo lo introduci tambe un ‘regulatory 
framework’. Esaki ta reglanan y normanan cu e planta y e 
sistema di rioolering mester cumpli cu'ne. Cu esaki lo por 
monitor cu tur cos ta bay conforme standardnan y evita cu 
e planta nobo ta cay atras den e servicio cu e mester duna 
comunidad. 


Den programa di Gobernacion 2021-2025 tambe a indica cu 
lo busca un plan sostenibel pa conserva y integra e 5 saliña 
‘wetlands’ den conexion cu RWZI-Bubali. Esaki awor ta 
parti integral di e areglo cu e operador nobo. Nan lo tuma e 
responsabilidad pa tene e nivel adecuado di awa den e Western 
Wetlands, pa asina yuda fortalese y stimula nos flora y fauna 
den diferente oasis chikito na lugarnan cu awe ta salifianan 
seco. Esaki na su turno lo yuda tambe diversifica nos producto 
turistico. 

MINISTER 


Riba e segundo dia di su bishitanan escolar 


MINISTER XIOMARA MADURO A BISHITA SCOL 
PASO PA FUTURO Y MON PLAISIR SCHOOL 


E muchanan a combersa, canta y haci pregunta na e mandatario 


escolar den cuadro di e celebracion di e Dia di Himno y 
Bandera. Riba diamars e mandatario a bishita Scol Paso pa 
Futuro y Mon Plaisir Basisschool. 


Durante su bishita na Scol Paso pa Futuro, Minister Maduro 
a ricibi un caluroso ‘Bon Bini' di tur mucha cu a ricibi'e cu un 
sonrisa dunando inicio na e mainta aki. Minister Maduro a haya 

e oportunidad pa combersa cu e muchanan y tambe cu algun 
di e docentenan riba locual ta e celebracion di nos dia nacional 
y nan luga of districto mas gusta na Aruba. 


Na Mon Plaisir School, Minister Maduro a wordo ricibi cu canto 
di e muchanan, deleitando e mandatario cu canticanan di nos 
Pais. Despues a sigui un momento na unda un grupo di mucha 
por a haci pregunta na Minister Maduro pa haya sa mas di e 
mandatario su trabou y hobby. Tabata un bunita encuentro na 
unda na final tur mucha a canta nos himno 'Aruba Dushi Tera' 
hunto cu Minister di Cultura. 


Mester menciona cu durante Minister Maduro su bishitanan pa 
cu e celebracion di nos Himno y Bandera, e mandatario ta pone 
atencion pa haya sa di nos muchanan kico mas nan ta gusta 
di Aruba. Por nota cu Baby Beach y nos Parke Nacional Arikok 
ta luganan faborito entre e muchanan. Ta hopi importante pa 
nos muchanan sifia di tur loke Aruba tin pa ofrece, pa asina 
nan por balora y cuida locual ta di nos. Aruba ta bunita y pesey 
grandi y chikito mester yuda pa semper nos Pais Aruba por 
keda nos dushi tera. 

BISHITA NA SCOL PASO PA 
FUTURO Y MON PLAISIR SCHOOL 

E cifranan di turismo pa cu luna di februari ta conoci y e 
cresemento den nos turismo ta continua. Minister di Turismo y 
Salud Publico sr. Dangui Oduber ta satisfecho con e comienso 
di afia 2023 ta sigui den februari. Den luna di februari 2023 
Aruba su turismo un biaha mas a surpasa cifranan di e mesun 
luna di айа 2019 cu tabata un айа record den turismo. Den 
luna di februari a registra un recuperacion total di 105% den 
comparacion cu afia 2019. Aruba a ricibi un total di 98,068 
turista atraves di nos aeropuerto den luna di februari 


Aruba su mercado mas grandi y importante cu ta e mercado 
Mericano a mira un recuperacion di 108% den februari 2023 
den comparacion cu februari 2019. Locual a resalta hopi ta nos 

MINISTER 


mercado di Colombia cu a conoce un recuperacion di 159% 
compara cu afia 2019. Nos ta premira cu e mercado di Europeo 
tambe pronto lo bay surpasa e cifranan di afia 2019. Esaki debi 
cu otro siman e aeroliña Britanico esta British Airways ta bay 
cuminsa cu su vuelonan directo pa Aruba atraves di tur nan 
connectividadnan den Europa. 


E maneho cu Minister Oduber a bin ta hibando ta sigui duna 
su fruto. Un danki sigur na tur e partnership y bon cooperacion 
den e sector turistico di parti Aruba Tourism Authority (ATA), 
Aruba Ports Authority (APA), Aruba Airport Authority (AAA), 
Aruba Hotel and Tourism Association (AHATA) y Aruba Time 
Share Association (ATSA). 


RUBA TOURISM 

Ta invita Aruba en general pa asisti na e 


ManifestacionCultural 


ХОШ ОДОСО АТ; 


Luga: Plaza Libertador Betico Croes 

Den e esfuerso pa diversifica nos economia y logra un futuro 
sostenibel y inclusivo, Minister Geoffrey Wever di asuntonan 
economico hunto cu Metabolic Foundation ta cuminsa un 
proceso di sondeo pa oportunidad den e mercado mundial di 
carbon trading. 


Kico ta carbon trading? Tur cos na mundo tin un “carbon 
footprint”, cual ta conoci tambe como carbon dioxide (CO2). 
E ta emisionnan cu ta wordo emiti den atmosfera ora kima 
combustibelnan manera carbon, petrolio y gas natural. E 
emision excesivo di CO2 den nos atmosfera ta acelera 
e cambionan di clima rond di mundo. E idea tras di carbon 
trading ta cu un compania cu ta produci polucion den forma 
di CO2 den nos medio ambiente, por cumpra credito ("carbon 
credits") di un compania, proyecto, of comunidad cu ta hasi 
hustamente lo contrario - afiadi na nos medio ambiente, sea 
pa medio di desaroya proyectonan di solar panels, aporta na 
reservanan natural of otro proyectonan sostenibel. 


E compra y benta di carbon credits ta pasa entre negoshinan cu 
ta buscando pa mitiga nan footprint di CO2. Aunke e mercado 
aki ta relativamente nobo, e ta hayando mas y mas atencion 
door di sistemanan obligatorio (legal) cu companianan ta forma 

MINISTER 


parti di dje cual lo sigui bira mas prominente. E sistemanan aki 
tin como meta e.o. pa cumpli cu e Acuerdo di Paris di baha 
nivelnan di CO2 mundialmente. 


Sistemanan di carbon trading cu ya ta existi y ta conoci ta por 
ehempel esnan di Europa y California. Mientras otro paisnan 
den Latino America manera Colombia, Chile y Mexico tambe ta 
enfocando riba e ruta pa por adopta sistemanan similar. Tambe 
tin ehempelnan concreto di con e benta di carbon credits por 
beneficia islanan chikito manera Mauritius y Fiji, cu ta logra 
trece entradanan beneficioso pa nan pais. 


Oportunidad pa Aruba 

Metabolic Foundation cu nan experticio riba ecologia lo explora 
e posibilidadnan pa Aruba por forma parti di e mercado aki. E 
prome fase ta investiga con hopi CO2 Aruba ta produci y ki 
balor esaki lo por tin riba mercado awo y den futuro. Tambe lo 
investiga kico ta e proseso y rekisitonan pa por bende credito 
di CO2 riba mercado internacional. E trayectorio di sondeo lo 
dura un luna y mei. A base di e resultadonan di e sondeo lo 
dicidi si ta sigui enfoca riba e proceso pa bende carbon credits 
cu un proyecto piloto. 

LATIN AMERICA BUSINESS DIALOGUE 2023: 

epartment of Economic Affairs, 
Commerce and Industry of Aruba 


Departamento di Asuntonan Economico, 
Comercio y Industria ta participa anualmente 
na e evento aki pa brinda informacion na 


companianan Hulandes cu ta interesa pa 


- haci negoshi cu Aruba. Sinembargo e айа 


aki kier stimula comerciantenan local tambe 
pa participa y haya sa con pa haci negoshi 
p | cu e region. Lo tin representante den e area 


comercial di embahadanan di Reino for di 
Venezuela, Colombia, Republica Dominicana, 
Panama, Chile, pa nombra algun. 


Inscripcion ta gratis y por te cu net prome cu e 


Diahuebs awor, 16 di maart, Rijksdienst voor Ondernemend 
Nederland ta organisa e evento anual di Latin America 
Business Dialogue di 10.00 a.m. pa 12.00 p.m. E ta un evento 
virtual gratis den cual representantenan di cada pais Latino 
Americano lo duna informacion riba con pa haci negoshi cu 
nan pais. Lo tin sesionnan general y tambe sessionnan di 
mesa rondo den cual lo contesta preguntanan specifico di 
cada compania den gruponan chikito. Tur esaki ta sosode for 
di e confort di bo computer. 


Latin America 


Online Business Dialogue n 
v 


16 maart 2023 

evento cu lo tuma lugar diahuebs 16 di maart, 
10.00 a.m. Na e momento di inscirbi ta scohe e país cu bo ta 
interesa aden y lo match bo persona cu un representante di e 
país pa conbersa pa 20 minuut. Por inscribi online via 


11 \ . СУС ç > LE = а = * v 


Si tin mas pregunta por acudi na Departamento di Asuntonan 
Economico, Comercio y Industria via z.erasmus(a)deaci.com . 

MINISTER ENDY CROES A 


REUNI CU DIRECTORA 


DI BIBLIOTECA NACIONAL ARUBA 

Recientemente, Minister Епду Croes а гешт си Sra. Astrid 
Britten, directora di Biblioteca Nacional Aruba (BNA). Durante 
e reunion a dialoga tocante e miembresia gratis pa miembro 
di edad di 0 pa 18 afia. E motibo di esaki ta pa promove 
lesamento cerca e muchanan di edad aki. Lesamento tin 
diferente bentaha, entre otro, aumenta vocabulario, aumenta 
concentracion, stimula cerebro y hasta disminui stress. Desde 
1 di februari 2023, Hulanda a introduci esaki y Aruba tambe a 
aplica e sistema aki. 


Fuera di esaki, a dialoga tocante e cambio di orario cu Biblioteca 
Nacional San Nicolas ta bay tin. Esaki ta pa motibo cu tres (3) 
trahado ta bay cu VUT y ta bira dificil pa mantene e orario normal 
cu menos personal. A traha un schedule nobo, cual nan mes lo 


En conexion cu miembresia gratis y pa promove lesamento 

anuncia dentro di poco. Tambe, Sra. Britten a informa Minister 
Endy Croes cu diasabra, 18 di maart 2023, Bibloteca Nacional 
Aruba lo tene nan celebracion di Dia di Himno y Bandera pa 
publico, di 9 or di mainta pa 2 or di atardi. Ta bay tin diferente 
tent di: cuminda, bocadushi, artesania y articulo. Tambe, ta 
bay tin bandanan crioyo cu lo ta tocando.Minister Endy Croes 
ta invita pueblo di Aruba pa pasa Biblioteca Nacional Aruba pa 
e celebracion dia 18 di maart 2023. 

REINA BEATRIX SCHOOL A RICIBI BISHITA DI 
MINISTER ENDY CROES 


En conexion cu Dia di Himno & Bandera 


Diaranson mainta, den cuadro di celebracion di Dia di Himno 
y Bandera Minister Endy Croes a bishita scol basico Reina 
Beatrix den nan edificio patras di Postkantoor. Cu hopi alegria 
y entusiasmo e alumnonan tabata en espera di e dignatario. Na 
yegada Mandatario di Ensefiansa a wordo ricibi pa cabesante 
di scol, Sra. Rosalinda Granger. Despues, di a saluda e 
alumnonan Minister Endy Croes a haya un recorido di e scol y 
tabatin e oportunidad pa presencia e bunita obranan di man cu 
e alumnonan a traha. Minister Endy Croes a enfatisa cu tabata 
un mainta hopi ameno, unda por a sinti e alegria di e alumno 
y maestronan. 


Sra. Granger a expresa di ta sumamente contento cu e bishita 
di Minister Endy Croes en conexion cu e celebracion di 18 di 
maart. Esaki ta e prome afia cu Reina Beatrix School den e 
edificio aki. Palabra di gradicimento na Minister Endy Croes cu 
a logra pa awe tur e klasnan di Reina Beatrix School ta hunto 
den un solo edificio. E alumno-, maestro- y mayornan ta hopi 
contento. 


Finalisando, Minister Endy Croes ta gradici e cabesante Sra. 
Rosalinda Granger, maestro y specialmente e alumnonan 
pa e caluroso y bunita recepcion. Mandatario di Ensefiansa 
ta felicita e alumno y meastronan cu e bunita exposicion pa 
hunto a duna contenido cu hopi amor pa e celebracion grandi 
di Himno y Bandera. Minister Endy Croes a remarca cu un 
scol bunita y cu hopi alegria ta haci su curason hopi contento. 
Alabes e mandatario ta invita henter pueblo Aruba pa bishita 
Reina Beatrix School pa presencia e bunita exposicion cu e 
alumnonan a prepara pa dia 16 di maart proximo. 

REPRESENTATE PERMANENTE DI REINO 
HULANDES NA OFICINA DI UNESCO-PARIS DI 
BISHITA NA ARUBA 


For di 6 pa 8 таап 2023 tabata di bishita na Aruba dos 8 
representante for di UNESCO-Paris. Su Excelencia Monique | 
van Daalen, Representante Permanente di Reino na UNESCO- 
Paris, hunto cu su suplente Sra. Carlien Schrijvershof. Esaki 
ta e prome biaha cu e Representante Permanente di Reino 
Hulandes na UNESCO-Paris ta bishita Aruba den un funcion 
aki. Intencion di e bishita aki ta primordialmente pa cera 
conoci cu e trabao di UNESCO na Aruba y tambe pa informa 
e ministernan concerni cu e afia aki na November ta tuma 
luga e Conferencia General di UNESCO, unda ta sumamente 
importante pa Reino Hulandes ta bon representa y prepara. 


Na 


Parti di e preparacion ta encera pa traha conhuntamente 
riba e documento 'Koninkrijksinstructie" den cual ta describi 
e prioridadnan y maneho pa un periodo di minimo 3 айа. 
Secretariado di Comision Nacional pa UNESCO di Aruba 
a compafia Sra. Van Daalen y Schrijvershof na e diferente 
encuentronan cu nan tabatin na Aruba. Banda di a bishita e 
Gobernador di Aruba, a bishita tambe e minister encarga cu 
asuntonan di UNESCO, Minister di Finansas y Cultura, y Vice- 
Prome Minister di Aruba, Sr. Ursull Arends, kende a reemplasa 
Promer Minister cu tabata den exterior pa reunion di Nacionnan 
Uni. 


E delegacion a reuni cu 'Directie Buitenlandse Betrekkingen' pa 
discuti e proceso di concipia y finalisa e 'Koninkrijksinstructie'. 
E organisacionnan cu e delegacion a bishita, ta Basisschool 
Prinses Amalia (UNESCO-School), Museo Archeologico 
Nacional di Aruba (MANA), Museo di Industria na San Nicolas 
y Fundacion Parke Nacional di Aruba (FPNA). E delegacion 
a bishita tambe Spaans Lagoen cu ta un sitio natural di hopi 
interes historico/archeologico y di ecologia. Sra. Van Daalen 
a keda impresiona cu e trabounan cu ta tumando luga na e 
diferente organisacionnan y tabata sorprendi di e coherencia 
entre e diferente areanan di trabao. 

E plan Strategico 2023-2032 di FPNA y su ehecucion bou 
di guia di su directora, Sra. Natasha Silva ta un tremendo 
ehempel di con por transforma un organisacion, mientras cu 
ta transforma tambe mentalidad di stakeholders envolvi. Pa 
Sra. Van Daalen y Sra. Schrijvershof e bishita den naturalesa 
di Aruba tabata e parti di e programa cu mas nan a encanta. 


Tabata un honor pa UNESCO-Aruba por a ricibi dos hende 
muhe den funcionnan sumamente responsible na nivel 
internacional di UNESCO na Aruba riba Dia Internacional di 
Hende Muhe, cu tambe ta un dia cu UNESCO ta promove. 

34:17) CONTESTA Y GANA! 

Ban uni un biaha mas 
pa celebra nos dia 
nacional y sinti nos mes 
orguyoso di ta un 
ciudadano di e baranca 
| aki. Hunto nos a lucha 
pa logra cu awe Aruba 
ta recuperando, y ta 

9% solamente den union у 
° positivismo, nos dushi 
isla lo progresa. 


Himno y Bandera ta 
simbolo di nos 
identidad, cu ta crea 
union di un solo 
pueblo Arubano. 
Aruba ta den 
recuperacion y nos 
por celebra nos dia 
nacional na e 
manera cu semper. 
nos a haci. š 


Union ta e forsa di nos baranca tan stima 

